Laskesuusatajate hooajaeelne pressikonverents. Muist sportlasi jätab eesmärgi ümmarguseks, mõni on konkreetsem. Priit Viks põrutab väga otsekoheselt: "Tahan MK-sarjas koguda 50 punkti!" Väga sümpaatne  sihiseadmine. Sportlased, ärge peljake ajakirjanikke ülearu. Viks sai tänavu MK-sarjas kokku 24 silma, kuid ükski mõistusega inimene ei lugenud seda põrumiseks. Hooaja tähtsaimalt võistlusel ehk Vancouveri olümpial oli ta parima laskesuusatajana 20. kohal. Tema taset ja hooaja algust arvestades - sai ta ju üle noatera koondisse ning pidi kaht esimest olümpiadistantsi tribüünilt vaatama - igati hea esinemine.